BG Официален вестник на Европейския съюз C 171/11

ИЗВЕСТИЕ ОТНОСНО ЗАЯВЛЕНИЕ ЗА РАЗРЕШЕНИЕ ЗА ТЪРСЕНЕ НА ТЕЧНИ И ГАЗООБРАЗНИ ВЪГЛЕВОДОРОДИ НАРИЧАНО ЛИЦЕНЗ MASSERIA FRISELLA

РЕГИОНАЛНО МИНИСТЕРСТВО НА ЕНЕРГЕТИКАТА И КОМУНАЛНИТЕ УСЛУГИ — РЕГИОНАЛЕН ДЕПАРТАМЕНТ ПО ЕНЕРГЕТИКА

РЕГИОНАЛНО БЮРО ПО ВЪГЛЕВОДОРОДИ И ГЕОТЕРМАЛНА ЕНЕРГИЯ (U.R.I.G.)

2012/C 171/08

На 17 август 2011 г. в съответствие с регионален закон на Сицилия № 14 от 3 юли 2000 г. Enel Longanesi Developments s.r.l. със седалище, регистрирано на адрес via Dalmazia 15, 00198 Rome, Italia (данъчен код и ДДС № 10708691000), и регистрация в римската търговска камара (икономически и административен индекс (REA) № 1250942), подаде заявление до регионалното министерство на енергетиката и комуналните услуги, Via Ugo La Malfa 87/89, 90146 Palermo, Italia, явяващо се компетентен орган за издаване на разрешителни за миннодобивни дейности в регион Сицилия, за разрешение за търсене на течни и газообразни въглеводороди, наричано лиценз „Masseria Frisella“, на площ от 68 166 ha (681,66 km2) в следните общини на провинции Agrigento, Palermo и Trapani в Западна Сицилия: Montevago, Santa Margherita Belice, (Agrigento), Bisacquino, Campofiorito, Camporeale, Contessa Entellina, Corleone, Monreale, Partinico, Piana degli Albanesi, Roccamena, San Cipirello and San Giuseppe Jato (Palermo), Alcamo, Gibellina, Poggioreale и Salaparuta (Trapani). На запад посоченият район граничи с района, обхванат от разрешителното за търсене на течни и газообразни въглеводороди, наричано „Vita“, държано от Edison SpA, а на юг, изток и север — със свободни зони и е ограничен доброволно на изток, така че да не оказва влияние върху обектите от значение за Общността „Boschi Ficuzza e Cappelliere, Vallone Cerasa, Castagneti Mezzojuso“, „Rocca Busambra e Rocche di Rao“ и „Monti Barracù e Cardellia, Pizzo Cangialosi e Gole del Torrente Corleone“.

Периметърът на района, за който е поискано разрешението, представлява неправилен шестостранен многоъгълник, който се ограничава от непрекъснати прави линии, свързващи точките A, B, C, D, E, F и G.

Посочените точки се определят, както следва:

A. Точка, разположена на 295 метра надморска височина (северозападен ъгъл на C. Polizzi), югозападно от селището Alcamo, съвпадаща с точка B на разрешението „Vita“ за търсене на течни и газообразни въглеводороди, държано от Edison SpA;

B. Точка, разположена на 716 метра надморска височина (югозападен ъгъл на Masseria Rossella), около 5 km западно от селището Marineo;

C. Точка, разположена на 609 метра надморска височина (La guglia), белязана от един обелиск от варовиков камък, на около 1 km северозападно от селището Ficuzza;

D. Точка, разположена на 484 метра надморска височина (северен ъгъл на Masseria Magione) в местността C/da Magione;

E. Точка, разположена на 366 метра надморска височина (южен ъгъл на P.te Alvano) в района на Alvano;

F. Точка, разположена на 70-я километър на SS 188 (километричен камък) в C/da Calliala, северозападно от селището Montevago;

G. Точка, разположена на 2-рия километър на SP 19 (километричен камък) между Ruderi di Salaparuta и Salaparuta, съвпадаща с точка C на разрешението „Vita“ за търсене на течни и газообразни въглеводороди, държано от Edison SpA.

Географски координати

Точка Северна ширина Източна дължина (M. Mario) A 37° 58′ 07,64″ 00° 31′ 50,97″ B 37° 56′ 49,23″ 00° 53′ 52,36″ C 37° 53′ 26,33″ 00° 55′ 03,42″ D 37° 52′ 01,22″ 00° 49′ 30,87″ E 37° 44′ 11,62″ 00° 46′ 20,58″ F 37° 41′ 43,12″ 00° 31′ 13,28″ G 37° 46′ 24,84″ 00° 32′ 34,14″

Заинтересованите страни могат да подадат заявления за разрешение за този район в срок от 90 дни от датата на публикуване на настоящото известие в Официален вестник на Европейския съюз; заявления, постъпили след посочения срок, се считат за невалидни. Указът за предоставяне на разрешението за търсене ще бъде издаден в срок от шест месеца след крайната дата за подаване на конкурентни заявления. По отношение на член 5, параграф 1 от Директива 94/22/ЕО, се посочва също, че критериите за издаване на разрешения за проучване, изследване и производство на въглеводороди са публикувани в Официален вестник на Европейските общности С 396 от 19 декември 1998 г., като се прави препратка към законодателния указ на президента на Републиката № 625 от 25 ноември 1996 г. (публикуван в Официален вестник на Италианската република, брой 293 от 14 декември 1996 г.), чрез който се транспонира и прилага горепосочената директива в италианското законодателство, и са уточнени в регионален закон на Сицилия № 14 от 3 юли 2000 г., цитиран по-горе (публикуван в Официален вестник на Регион Сицилия № 32 от 7 юли 2000 г.).

Условията и изискванията за извършването или преустановяването на дейности са изложени в горепосочения регионален закон на Сицилия № 14 от 3 юли 2000 г. и в стандартните спецификации, издадени с указ № 91 от 30 октомври 2003 г. и указ № 88 от 20 октомври 2004 г. на регионалния министър на промишлеността и публикувани в Официален вестник на Регион Сицилия, част I, № 49 от 14 ноември 2003 г. и част I, № 46 от 5 ноември 2004 г.

Документите по заявлението са внесени в Регионалното бюро по въглеводороди и геотермална енергия на регионалния департамент за промишленост и минно дело, намиращо се на адрес Via Ugo La Malfa 101, 90146 Palermo, Italia, където заинтересованите страни могат да направят справка с тях.